મેરાન્યૂઝ નેટવર્ક, દ્વારકા: ભગવાન શ્રી કૃષ્ણ સાથે સંકળાયેલ બેટ-દ્વારકા ભવ્ય ઈતિહાસ ધરાવે છે. બેટ દ્વારકામાં દરરોજ હજારો યાત્રીઓ આવી ભગવાનના નિવાસ્થાનના દર્સન કરી ધન્યતા અનુભવે છે. બેટ દ્વારકા મંદિરની મહામ્યતા અને યાત્રિકોના પ્રવાહ વચ્ચે આ ધાર્મિક સ્થળના વ્યવહાર માટે એક ટ્રસ્ટ બનવવામાં આવ્યું છે. વરસો પૂર્વે અસ્તિત્વમાં આવેલા આ ટ્રસ્ટના બંધારણ મુજબ ટ્રસ્ટનું સંચાલન થાય છે. જેમાં ટ્રસ્ટી મંડળમાં જામનગરના ધારાસભ્ય અને પૂર્વ રાજ્ય મંત્રી પ્રો. વસુબેન ત્રિવેદી સહિતનાઓનો સમાવેશ થાય છે. ભગવાન દ્વારકાધીસ મથુરા છોડી યાદવો સાથે કુશસ્થલી આવી નગરી રચાવી હતી. દ્વારકાનગરી અને બેટ દ્વારકા ભગવાન શ્રી કૃષ્ણનું નિવાસ્થાન ગણવામાં આવે છે, અહી ભગવાન પટરાણીઓ સાથે રાતવાસો કરતા હતા. ભગવાનના જીવન સાથે સંકળાયેલા આ દેવસ્થાનના વહીવટ અર્થે બનાવવામાં આવેલ ‘બેટ દ્વારકા મંદિર ટ્રસ્ટ’ હાલ ચર્ચામાં આવ્યું છે કેમકે વરસોથી આ ધાર્મિક સંસ્થા સાથે જોડાયેલા વશુબેન ત્રિવેદી, અગ્રણી ઉદ્યોગપતિ વજુભાઈ પાબારી અને દ્વારકાદાસ રાયચુરા (મોટાભાઈ) એ ટ્રસ્ટી પદેથી રાજીનામા આપી દેતા ચર્ચાઓનો દોર શરુ થયો છે. આંતરિક મંદિર ટ્રસ્ટના સુત્રોનું માનવામાં આવે તો, અમદાવાદના અમુક ટ્રસ્ટીઓ અને રાજીનામાં આપી દેનાર ત્રણેય વચ્ચે સુગમતા નથી. નાની બાબતે શરુ થયેલ વાદ વિવાદ અસંતોષમાં પરિવર્તન પામ્યો હતો. અંતે આ વિખવાદ રાજીનામાં સુધી પહોચ્યો હતો. અમદાવાદના ટ્રસ્ટીઓના મનમાની ભર્યા નિર્ણયોને લઈને આ નોબત સર્જાઈ છે. આ જ મનમાનીના કારણે ટ્રસ્ટમાં સર્જાયેલો આંતરકલહ બહાર આવ્યો છે.જોકે આ ત્રણેય ટ્રસ્ટીઓએ અમદાવાદ સ્થિત બેટ-દ્વારકાની સમિતિના પ્રમુખ રોહિતભાઈ મહેતાને આપેલ રાજીનામાં પત્રમાં અંગત વ્યવસ્તતાને આગળ ધરવામાં આવી છે. જોકે આ બાબતે એક પણ ટ્રસ્ટી મંડળનો સંપર્ક સાધી સકાયો નથી.